Vaja läks: 1 suur sibul 3 küünt küüslauku oliivõli praadimiseks 300 g kalkuni hakkliha  1 tl soola 1 tl pipart 0,5 tl suitsupaprikat (magusat) 0,5 tl jahvatatud vürtsköömenit 0.25 tl jahvatatud tšillit (selle kogusega tuleb ikkagi terav supp) 5 dl kanapuljongit 1 väike juurseller 3 porgandit 4 kartulit 1 purk valgeid ube 1 väike purk maisi 1 dl hapukoort 2 dl piima peale raputamiseks parmesani või värsket koriandrit (mis meie peres ei tule kahjuks kõne allagi:() Hauta hakitud sibulat oliivõlis ja lisa küüslauk. Hoia neid keskmiselt madalal tulel, kuni kegelt pruunistuma hakkavad. Lisa  hakkliha. Kui hakkliha on pruunistatud lisa kõik maitseained ja sega läbi. Lisa puljong, seejärel peeneks hakitud (tikkudeks lõigatud) juurseller ja porgandikuubikud. Keeda natuke aega, aga mitte pehmeks! Lisa oad (koos veega, millega nad purgis on) ja mais ja kartulikuubikud. Kui köögiviljad on valmis keenud, keera kuumus maha ja lisa hapukoor, sega korralikult ja lisa piim. Lase korraks veel keema tõusta ja ongi supp valmis. Serveerimisel lisa parmesanijuustu laaste või koriandrit või nt tšillipipraribasid. Mina  panin parmesani.